Гэту прафесію хлопец выбраў не выпадкова. Яшчэ з дзяцінства ў яго з’явілася цяга да тэхнікі. І прычынай таму бацька Алег Пятровіч, які таксама працуе ў гэтай гаспадарцы механізатарам і перадае свой вопыт валодання тэхнікай сыну. А тое, што Павел умее працаваць прафесійна, абыходзіцца з такой складанай тэхнікай, як камбайн, сведчаць яго намалоты за мінулую жатву, калі ўдалося быць запісаным у лік тысячнікаў, намалаціўшы больш 1600 тонн збожжа. І ў гэту ўборачную кампанію ён разлічвае атрымаць не меншы вынік. Добрым памочнікам у гэтым з’яўляецца Р. Ткачоў. Працаваць памочнікам Раману не ўпершыню. Яго бацька Генадзь Мікалаевіч — вядомы ў гаспадарцы камбайнер. У мінулае жніво яны працавалі разам з сынам сямейным экіпажам, таму вопыт працы ў апошняга ёсць.